Araxes

Araxes —Errekaundi edo Azpirotz ere deitua— Euskal Herriko Kantauriko isurialdeko ibaia da, Nafarroa Garaiko Azpirotz herrian jaio eta Tolosan Oriara isurtzen dena. 24 kilometroko luzera du.Río Araxes Enciclopedianavarra.comES2120012-ARAXES:Objetivos y Medidas Ingurumena.ejgv.euskadi.net

 Geografia 
Elosta mendiaren hegoaldeko mazelan du iturburua, Azpirozko mendatetik hurbil. Azpirotz eta Lezaetatik ipar-mendebalderantz eginez, Errazkin, Betelu eta Arribe-Atallu zeharkatzen ditu. Gipuzkoan sarturik, Lizartza, Leaburuko Txarama auzo eta Tolosako Usabal eta Amarotz auzoetatik igaro ondoren, Oriara isurtzen da.

Araxes ibaiak, Gipuzkoako ibilbidean, malda handiko magalen artean haran bat eratu du. Bertan, orotariko zuhaitzak aurkitzen diren basoen artean, pagoak, arteak eta haritzak nabarmentzen dira. Bertako ekonomia, belaunaldiz belaunaldi, ibaian oinarritu da. Industriei indarra ematen zien eta Nafarroa Garaia eta Gipuzkoaren arteko komunikabidea zen. Industria-eremu horietako batzuk Leaburu-Txarama eta Tolosako udalerrietan ikusi daitezke (Araxes paper-industria Txaraman, Usabal industrialdea Tolosan). 

 Fauna 
Gipuzkoako zatia Natura 2000 sarearen barnean dago. Amuarrain arrunta, loina arrunta, mendi-barboa, Pirinioetako desmana, ur-ipurtatsa, martin arrantzalea eta ur-zozoa dira bertako espezierik aipagarrienak.

 Ikus, gainera 
 Insalus

 Erreferentziak 

 Kanpo estekak 

Kategoria:Nafarroa Garaiko ibaiak
Kategoria:Gipuzkoako ibaiak
Kategoria:Leitzaldeko geografia
Kategoria:Tolosaldeko geografia
Kategoria:Natura 2000 Euskal Herrian
Kategoria:Euskal Herriko natura eremuak
Kategoria:Oriaren ibaiadarrak